pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ ลงพื้นที่พังงา ภูเก็ต เร่งตรวจสอบปัญหาที่ดิน เตรียมประสานหน่วยงานที่เกี่ยวข้องช่วยเหลือ
วันพฤหัสบดีที่ 20 กุมภาพันธ์ 2563
รมต. นร. นายเทวัญ ฯ ลงพื้นที่พังงา ภูเก็ต เร่งตรวจสอบปัญหาที่ดิน เตรียมประสานหน่วยงานที่เกี่ยวข้องช่วยเหลือ
รมต. นร. นายเทวัญ ฯ ลงพื้นที่พังงา ภูเก็ต เร่งตรวจสอบปัญหาที่ดิน เตรียมประสานหน่วยงานที่เกี่ยวข้องช่วยเหลือ
วันนี้ (20 ก.พ. 63) นายเทวัญ ลิปตพัลลภ รัฐมนตรีประจําสํานักนายกรัฐมนตรี นําคณะประกอบด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นายธงชัย ลืออดุลย์ เลขานุการรัฐมนตรีประจําสํานักนายกรัฐมนตรี นายสุภรณ์ อัตถาวงศ์ กรรมการผู้ช่วยรัฐมนตรีประจํานายกรัฐมนตรี นายสุรศักดิ์ เรียงเครือ รองปลัดสํานักนายกรัฐมนตรี และคณะ ลงพื้นที่ จ.พังงา และ จ.ภูเก็ต เพื่อติดตามการแก้ไขปัญหาที่ดินสาธารณะประโยชน์ และติดตามชมกรณีตัวอย่างของการดําเนินการตามแนวทางโฉนดชุมชน
โดยจุดแรก รัฐมนตรีประจําสํานักนายกรัฐมนตรีและคณะ เดินทางไปยังบ้านทับยาง หมู่ที่ 9 ตําบลท้ายเหมือง อําเภอเมืองพังงา จังหวัดพังงาเพื่อติดตามกรณีขอให้ยุติกระบวนการสอบเขตที่ดินเพื่อการซื้อขายที่ดินสาธารณะประโยชน์จํานวน 1,500 ไร่ และเร่งตรวจสอบสถานะของที่ดินสาธารณะแปลงดังกล่าวว่าออกชอบด้วยกฎหมายหรือไม่ โดยจากการตรวจสอบพบว่าที่ดินบางส่วนยังอยู่ในกระบวนการของศาล ทั้งนี้ คณะทํางานจะเร่งรัดการดําเนินการ โดยรัฐมนตรีประจําสํานักนายกรัฐมนตรีเน้นย้ําว่าประชาชนจะต้องไม่เสียประโยชน์ และต้องได้รับความเป็นธรรม
จากนั้น คณะได้เดินทางไปยังชุมชนโหนทรายทอง ตําบลรัษฎา อําเภอเมืองภูเก็ต จังหวัดภูเก็ต เพื่อติดตามชมกรณีตัวอย่างของการดําเนินการตามแนวทางโฉนดชุมชน ซึ่งจากการลงพื้นที่พบว่า ชาวบ้านในชุมชนโหนทรายทองได้ร่วมกับโครงการโฉนดชุมชนภูเก็ต มีการรวมตัวกันเป็นเครือข่ายมูลนิธิชุมชนไทย ตามแนวคิดในการพัฒนาชุมชน "ป่าอยู่ได้ ชุมชนอยู่ได้" พื้นที่แห่งนี้ส่วนมากเป็นป่าชายเลน มีการดูแลโดยคนในชุมชนร่วมกับองค์กรส่วนท้องถิ่น ภายหลังจากการพบปะประชาชนในพื้นที่ รัฐมนตรีประจําสํานักนายกรัฐมนตรีและคณะได้ร่วมปลูกต้นไม้ และปล่อยปู ซึ่งเป็นสัตว์เศรษฐกิจในชุมชน
จุดสุดท้าย คณะได้เดินทางไปยังชุมชนต้นโพธิ์ หมู่ที่ 1 ตําบลรัษฎา อําเภอเมืองภูเก็ต จังหวัดภูเก็ต เพื่อเยี่ยมชมความสําเร็จของการแก้ไขปัญหาของคณะอนุกรรมการแก้ไขปัญหาที่ดินที่เกี่ยวข้องกับกระทรวงทรัพยากรธรรมชาติและสิ่งแวดล้อม กรณีกรมทรัพยากรทางทะเลและชายฝั่งจัดสรรพื้นที่ให้กับราษฎรในพื้นที่เพื่ออยู่อาศัย
รัฐมนตรีประจําสํานักนายกรัฐมนตรี กล่าวว่า ภายหลังจากการลงพื้นที่ครั้งนี้ จะรีบประสานไปยังหน่วยงานที่เกี่ยวข้อง เพื่อเร่งรัดการดําเนินการแก้ไขปัญหาให้เร็วที่สุด ตามที่คณะกรรมการแก้ไขปัญหาของขบวนการประชาชนเพื่อสังคมที่เป็นธรรม (ขปส.) ภาคประชาชนติดตาม
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พาณิชย์มุ่งเชื่อมต่อการค้าไทย – สปป.ลาว จัดงานสุดยอดแบรนด์ไทย  นำผู้ประกอบการร่วมโชว์ศักยภาพกว่าร้อยราย
วันศุกร์ที่ 26 พฤษภาคม 2560
พาณิชย์มุ่งเชื่อมต่อการค้าไทย – สปป.ลาว จัดงานสุดยอดแบรนด์ไทย  นําผู้ประกอบการร่วมโชว์ศักยภาพกว่าร้อยราย
นางอภิรดี  ตันตราภรณ์  รัฐมนตรีว่าการกระทรวงพาณิชย์  เปิดเผยว่า เพื่อขยายและยกระดับ   ความร่วมมือระหว่างไทยและสปป. ลาว ในฐานะหุ้นส่วนยุทธศาสตร์ทางเศรษฐกิจ
กระทรวงพาณิชย์ โดย กรมส่งเสริมการค้าระหว่างประเทศ ได้กําหนดจัดงานสุดยอดแบรนด์ไทย หรือ Top Thai Brands 2017 ณ นครเวียงจันทน์ ระหว่างวันที่ 7 – 11 มิถุนายน 2560 เพื่อส่งเสริมการค้า การลงทุนระหว่างสองประเทศ เพิ่มมูลค่าทางการค้าไทย – สปป.ลาว และตอกย้ําคุณภาพมาตรฐานของสินค้าแบรนด์ไทยให้เป็นที่รู้จักและยอมรับของผู้บริโภค นักธุรกิจ ผู้ซื้อ และผู้นําเข้า พร้อมทั้งกระตุ้นให้นักธุรกิจของทั้งสองประเทศ เกิดความร่วมมือระหว่างกันภายใต้แนวคิด เชื่อมต่อการค้ากับสุดยอดแบรนด์ไทย ก้าวไกลสู่ความสําเร็จ
“เศรษฐกิจภาพรวมของสปป.ลาว ในปี 2560 คาดว่าจะยังขยายตัวต่อเนื่อง มีการพัฒนาของเมืองอย่างรวดเร็ว มีกลุ่มชนชั้นกลางเพิ่มมากขึ้น ส่งผลต่อกําลังซื้อที่เพิ่มมากขึ้น อีกทั้งพฤติกรรมการบริโภคได้เปลี่ยนแปลงไป มีความต้องการบริโภคสินค้าและบริการที่มีคุณภาพสูงขึ้น กระทรวงพาณิชย์จึงได้กําหนดยุทธศาสตร์ตลาดอาเซียน หรือ Deepening ASEAN ให้ความสําคัญกับการเจาะตลาดในระดับเมือง เจาะตลาดสินค้ากลุ่มเป้าหมาย และพัฒนาช่องทางใหม่ๆ ในการเข้าสู่ตลาด ” รัฐมนตรีว่าการกระทรวงพาณิชย์กล่าว
งาน Top Thai Brands 2017 เป็นงานเจรจาการค้าและจําหน่ายสินค้าและบริการส่งออกชั้นนําของไทย และสินค้าของผู้ประกอบการ SMEs ไทยที่มีศักยภาพในการส่งออก โดยการบูรณาการร่วมระหว่างหน่วยงานภาครัฐไทยในประเทศและต่างประเทศ กับภาคเอกชนไทย ได้แก่ สํานักงานส่งเสริมการค้า ในต่างประเทศ การท่องเที่ยวแห่งประเทศไทย สํานักงานคณะกรรมการส่งเสริมการลงทุน สภาหอการค้าแห่งประเทศไทย สภาอุตสาหกรรมแห่งประเทศไทย และสภาผู้ส่งสินค้าทางเรือแห่งประเทศไทย ทั้งนี้ กระทรวงพาณิชย์มุ่งเน้นในเรื่องการจัดกิจกรรมเจรจาการค้า (Business Matching) เป็นสําคัญ
สินค้าและบริการที่จัดแสดงในงาน Top Thai Brands ณ สปป. ลาวในครั้งนี้ ประกอบด้วยกลุ่มสินค้าวัสดุก่อสร้าง อุปกรณ์ตกแต่งบ้าน ธุรกิจบริการที่เกี่ยวเนื่องกับการก่อสร้าง อาทิ บริการออกแบบตกแต่งภายใน สถาปนิก วิศวกร และบริหารจัดการอสังหาริมทรัพย์ นอกจากนี้ยังมีสินค้าอุปโภคบริโภค เสื้อผ้า เครื่องประดับ เครื่องใช้ไฟฟ้า และผลิตภัณฑ์สุขภาพและความงาม รวมผู้ประกอบการเข้าร่วมงานกว่า 120 ราย
ในปีช่วง 3 เดือนแรกของปี 2560 การค้าระหว่างไทยและสปป.ลาว มีมูลค่า 1,426.91 ล้านเหรียญสหรัฐฯ เพิ่มขึ้นร้อยละ 0.72 แบ่งเป็นการส่งออก 989.61 ล้านเหรียญสหรัฐฯ และนําเข้า 437.30 ล้านเหรียญสหรัฐฯ โดยสินค้าส่งออกอันดับหนึ่ง ได้แก่ น้ํามันสําเร็จรูป รองลงมาคือ รถยนต์ อุปกรณ์และส่วนประกอบ เหล็ก เหล็กกล้าและผลิตภัณฑ์ สินค้าปศุสัตว์ เครื่องสําอาง สบู่ และผลิตภัณฑ์รักษาผิว เคมีภัณฑ์ เครื่องจักรกลและส่วนประกอบของเครื่องจักรกล อัญมณีและเครื่องประดับ ผลิตภัณฑ์ข้าวสาลีและอาหารสําเร็จรูปอื่นๆ
ส่วนสินค้าที่ไทยนําเข้าจากสปป.ลาว ได้แก่ เชื้อเพลิง สินแร่โลหะ เศษโลหะและผลิตภัณฑ์ ผัก ผลไม้และของปรุงแต่งที่ทําจากผัก ผลไม้ เครื่องจักรไฟฟ้าและส่วนประกอบ เครื่องใช้ไฟฟ้าในบ้าน พืชและผลิตภัณฑ์จากพืช ปูนซีเมนต์ ลวดและสายเคเบิล ปุ๋ยและยากําจัดศัตรูพืชและสัตว์ เครื่องจักรกลและส่วนประกอบ
รัฐบาลไทย-ข่าวทำเนียบรัฐบาล-รมช.กลาโหมเปิดการฝึกการบริหารวิกฤตการณ์ระดับชาติ ประจำปี 2561 (C-MEX 18) ครั้งที่ 12
วันพุธที่ 6 มิถุนายน 2561
รมช.กลาโหมเปิดการฝึกการบริหารวิกฤตการณ์ระดับชาติ ประจําปี 2561 (C-MEX 18) ครั้งที่ 12
พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม เป็นประธานพิธีเปิดการฝึกการบริหารวิกฤตการณ์ระดับชาติ ประจําปี 2561 (C-MEX 18)
วันนี้ (6 มิถุนายน 2561) ที่ห้องเมย์แฟร์ บอลรูม B – C ชั้น 11 โรงแรมเดอะ เบอร์เคลีย์ ประตูน้ํา กรุงเทพฯ พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม เป็นประธานพิธีเปิดการฝึกการบริหารวิกฤตการณ์ระดับชาติ ประจําปี 2561 (C-MEX 18) ครั้งที่ 12 ซึ่งสํานักงานสภาความมั่นคงแห่งชาติ ร่วมกับกระทรวงดิจิทัลเพื่อเศรษฐกิจและสังคม สํานักงานปรมาณูเพื่อสันติ กรมป้องกันและบรรเทาสาธารณภัย กรมศุลกากร กรมการสรรพกําลังกลาโหม ศูนย์ปฏิบัติการต่อต้านการก่อการร้ายสากล ศูนย์ประสานการปฏิบัติในการรักษาผลประโยชน์ของชาติทางทะเล สํานักงานตรวจคนเข้าเมือง สํานักงานพัฒนาธุรกรรมทางอิเล็กทรอนิกส์ (องค์การมหาชน) และหน่วยงานที่เกี่ยวข้อง เข้าร่วมฝึกจํานวน 130 คน และมอบนโยบายการฝึกไว้ 4 เรื่องสําคัญ ดังนี้
1) ขอให้มีการประเมินผลอย่างเข้มข้น และพิจารณาสิ่งที่ควรมีการพัฒนาอย่างต่อเนื่อง โดยให้หน่วยงานที่เกี่ยวข้องได้นําไปขยายผลและให้มีกลไกติดตามการดําเนินการอย่างใกล้ชิด
2) ในส่วนของหน่วยงานในพื้นที่ ขอให้นําผลที่ได้จากการฝึก ไปพัฒนาต่อเนื่อง ทั้งในระดับจังหวัด อําเภอ และหมู่บ้าน โดยให้สอดคล้องกับการขับเคลื่อนการพัฒนาประเทศตามโครงการไทยนิยมยั่งยืน
3) การมีส่วนร่วมของภาคเอกชน และภาคประชาชน ที่ภาครัฐควรดึงกลุ่มคนเหล่านี้ เข้ามาร่วมฝึก เพื่อสร้างความตระหนัก และเข้าใจในกรอบทิศทางการเตรียมพร้อมของประเทศ ซึ่งผลที่จะได้รับ คือกลุ่มคนเหล่านี้จะมีภูมิคุ้มกันในตัวเอง สามารถช่วยเหลือตนเองได้ในระดับหนึ่ง เมื่อเกิดภัยขึ้นมา รวมทั้งเป็นการสร้างความเชื่อมั่นให้กับประชาชนอีกด้วย
4) ขอให้หน่วยงานให้ความสําคัญกับการบูรณาการฐานข้อมูลกลางภาครัฐและให้ความร่วมมือในการพัฒนาระบบสารสนเทศ เพื่อเชื่อมโยงฐานข้อมูลระหว่างหน่วยงานที่เกี่ยวข้อง โดยเฉพาะในส่วนฐานข้อมูลความมั่นคง ซึ่งในเรื่องการเตรียมพร้อมก็เป็นประเด็นหนึ่งในความมั่นคงด้วยเช่นเดียวกัน
ผลลัพธ์ที่คาดหวังจากการฝึก คือ หน่วยงานได้มีการพัฒนาและปรับปรุง นโยบาย/ยุทธศาสตร์/แผน และแนวทางการปฏิบัติ ให้สอดคล้องกับการปฏิบัติจริงเมื่อเกิดภัยขึ้น หน่วยงานได้เรียนรู้และมีความเข้าใจระบบบัญชาการเหตุการณ์ภายใต้กลไกการบริหารจัดการภัยที่เกี่ยวข้อง เพื่อนําไปสู่การพัฒนาระบบ ให้มีประสิทธิภาพยิ่งขึ้น และหน่วยงานได้เข้าใจบทบาทหน้าที่การประสานแผนและแนวทางปฏิบัติระหว่างหน่วยงานและภาคส่วนที่เกี่ยวข้อง
Cr : http://thainews.prd.go.th/.../.../news_detail/TNPOL6106060010007
รัฐบาลไทย-ข่าวทำเนียบรัฐบาล-รมว.ทส.​ ร่วมคณะรองนายกรัฐมนตรี​ (พลเอก​ ประวิตร​ วงษ์สุวรรณ)​ ลงพื้นที่ตรวจเยี่ยมติดตามการแก้ไขปัญหาปาล์มน้ำมัน​ จังหวัดสุราษฎร์ธานี
วันศุกร์ที่ 19 มิถุนายน 2563
รมว.ทส.​ ร่วมคณะรองนายกรัฐมนตรี​ (พลเอก​ ประวิตร​ วงษ์สุวรรณ)​ ลงพื้นที่ตรวจเยี่ยมติดตามการแก้ไขปัญหาปาล์มน้ํามัน​ จังหวัดสุราษฎร์ธานี
พลเอก​ ประวิตร​ วงษ์สุวรรณ​ รองนายกรัฐมนตรี​ และคณะ​ ลงพื้นที่ตรวจเยี่ยมติดตาม​ และมอบนโยบายการแก้ไขปัญหาปาล์มน้ํามัน​ เน้นย้ํา​ การสร้างการรับรู้ให้แก่เกษตรกรชาวสวนปาล์ม​ ควบคุมกํากับการรับซื้อปาล์มน้ํามัน​ที่ได้เกณฑ์มาตรฐาน และกํากับโรงงานปาล์มน้ํามันให้
รมว.ทส.​ ร่วมคณะรองนายกรัฐมนตรี​ (พลเอก​ ประวิตร​ วงษ์สุวรรณ)​ ลงพื้นที่ตรวจเยี่ยมติดตามการแก้ไขปัญหาปาล์มน้ํามัน​ จังหวัดสุราษฎร์ธานี
พลเอก​ ประวิตร​ วงษ์สุวรรณ​ รองนายกรัฐมนตรี​ และคณะ​ ลงพื้นที่ตรวจเยี่ยมติดตาม​ และมอบนโยบายการแก้ไขปัญหาปาล์มน้ํามัน​ เน้นย้ํา​ การสร้างการรับรู้ให้แก่เกษตรกรชาวสวนปาล์ม​ ควบคุมกํากับการรับซื้อปาล์มน้ํามัน​ที่ได้เกณฑ์มาตรฐาน และกํากับโรงงานปาล์มน้ํามันให้ดําเนินการตามระเบียบ​ กฎหมาย​ รวมทั้ง​ กวดขันไม่ให้มีการนําเข้าปาล์มน้ํามัน​โดยผิดกฎหมาย​ พร้อมพบปะเกษตรกรชาวสวนปาล์มน้ํามัน​ จังหวัดสุราษฎร์ธานี​
วันนี้ (19​ มิถุนายน 2563) เวลา 09.00 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ พร้อมด้วย​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ และผู้บริหารระดับสูง​ ร่วมลงพื้นที่กับ​ พลเอก ประวิตร วงษ์สุวรรณ รองนายกรัฐมนตรี และคณะ​ เพื่อติดตามการแก้ไขปัญหาปาล์มน้ํามัน​ ในพื้นที่จังหวัดสุราษฎร์ธานี
พลเอก​ ประวิตร​ วงษ์สุวรรณ​ รองนายกรัฐมนตรี​ เป็นประธานการประชุม​มอบนโยบายและแนวทางการแก้ไขปัญหาปาล์มน้ํามัน​ แก่หัวหน้าส่วนราชการ​ หน่วยงานต่าง​ ๆ​ ที่เกี่ยวข้อง​ พร้อมรับฟังบรรยายสรุปข้อมูลการแก้ไขปัญหาปาล์มน้ํามันทั้งระบบ​ ​และพบปะพี่น้องเกษตรกรชาวสวนปาล์มน้ํามัน​ เพื่อมอบนโยบาย​ รับทราบความคืบหน้าและปัญหา​ รวมทั้งความต้องการต่าง ๆ​ ที่จําเป็นของของเกษตรกรชาวสวนปาล์มน้ํามัน​ โดยมี​ ผู้ว่าราชการจังหวัดสุราษฎร์ธานี​ (นายวิชวุทย์ จินโต)​ ประธานสภาอุตสาหกรรมจังหวัดฯ​ หัวหน้าส่วนราชการ​ เกษตรกรชาวสวนปาล์ม​ในพื้่นที่​ ให้การต้อนรับ​ และเข้าร่วมประชุมฯ​ ณ​ หอประชุมธูปเตมีย์​ บน.7​ และ ศูนย์ประชุมและแสดงสินค้านานาชาติ อาคารอุบลรัตน์ราชกัญญา สหกรณ์สุราษฎร์ธานี​ จํากัด​ (โค-อ๊อป)​ อําเภอพุนพิน​ จังหวัดสุราษฎร์ธานี
พลเอก​ ประวิตร​ฯ ​ ได้กล่าว​ขอบคุณ​ พี่น้อง​เกษตรกรชาวสวนปาล์ม​น้ํามัน​ จังหวัดสุราษฎร์ธานี​ ที่มาให้การต้อนรับ​และรับฟังนโยบายในวันนี้​ โดยได้เน้นย้ําให้เกษตรกรฯ​ ควบคุมการตัดปาล์มที่สุกเต็มที่เพื่อให้ได้น้ํามันที่มีคุณภาพ​ รวมทั้ง​ ร่วมกันรณรงค์ให้มีการใช้ไบโอดีเซลเพื่อให้ราคาน้ํามันปรับขึ้นอย่างมีเสถียรภาพ​ และขอให้ทุกคนมีคุณภาพชีวิตที่ดี ปลอดภัยจากโรคไวรัสโคโรน่า​ 2019 โอกาสนี้​ ได้มอบถุงปันสุขแก่เกษตรกรชาวสวนปาล์ม จํานวน​ 2,000​ ชุด​ ซึ่งรัฐบาลมีความห่วงใย​ประชาชน จึงได้มอบถุงปันสุขเพื่อบรรเทาความเดือดร้อน​จากสถานการณ์การแพร่ระบาดของโรคติดต่อไวรัสโคโรน่า​ 2019 (โควิด​-19)
หลังจากนั้น​ รองนายกรัฐมนตรี​และคณะ​ ได้เดินทางไปเยี่ยมชมแปลงปาล์มน้ํามัน​ ณ​ สวนปาล์มน้ํามัน​ ของนายโสฬส​ เดชมณี​ ในพื้นที่​ ตําบลเขาศรีวิชัย​ อําเภอพุนพิน​ และได้เดินทางต่อไปยัง​ ตําบลเสวียด​ อําเภอท่าฉาง​ เพื่อเยี่ยมชมโรงงานปาล์มน้ํามัน​ บริษัทนิวไบโอดีเซล​ จํากัด​
รัฐบาลไทย-ข่าวทำเนียบรัฐบาล-ทส. ร่วมพิธีถวายเครื่องราชสักการะ และจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ๒๘ กรกฎาคม ๒๕๖๓​
วันจันทร์ที่ 3 สิงหาคม 2563
ทส. ร่วมพิธีถวายเครื่องราชสักการะ และจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ๒๘ กรกฎาคม ๒๕๖๓​
ทส. ร่วมพิธีถวายเครื่องราชสักการะ และจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ๒๘ กรกฎาคม ๒๕๖๓​
ทส. ร่วมพิธีถวายเครื่องราชสักการะ และจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ๒๘ กรกฎาคม ๒๕๖๓​
วันที่ ๒๘​ กรกฎาคม​ ๒๕๖๓ ณ​ ท้องสนามหลวง​กระทรวงทรัพยากรธรรมชาติและสิ่งแวดล้อม​ ร่วมพิธีถวายเครื่องราชสักการะ​ วางพานพุ่ม​ และจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ๒๘ กรกฎาคม ๒๕๖๓​ เพื่อแสดงความจงรักภักดี และสํานึกในพระมหากรุณาธิคุณที่ทรงมีต่อพสกนิกรชาวไทยทุกหมู่เหล่าอย่างหาที่สุดมิได้ โดยเวลาประมาณ ๑๗.๓๐ น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม​ ร่วมพิธีถวายเครื่องราชสักการะ​และวางพานพุ่ม​ หน้าพระบรมฉายาลักษณ์พระบาทสมเด็จพระเจ้าอยู่หัว
จากนั้น​ เวลา​ประมาณ​ ๑๙.๐๐ น.​ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และภริยา พร้อมด้วย​ ปลัดกระทรวงทรัพยากรธรรมชาติและสิ่งแวดล้อม นําผู้บริหาร ข้าราชการ พนักงาน และเจ้าหน้าที่ ร่วมพิธีจุดเทียนถวายพระพรชัยมงคล โดยมี พลเอก ประยุทธ์ จันทร์โอชา นายกรัฐมนตรี พร้อมภริยา เป็นประธานในพิธี นําประธานรัฐสภา ประธานศาลฎีกาและภริยา ประธานองค์กรอิสระตามรัฐธรรมนูญและภริยา คณะรัฐมนตรีและคู่สมรส และผู้เข้าร่วมพิธี วางพานพุ่มและเปิดกรวยกระทงดอกไม้ ถวายความเคารพหน้าพระบรมฉายาลักษณ์ จุดเทียนมหามงคล กล่าวกราบบังคมทูลถวายพระพรชัยมงคล และกล่าวนําผู้เข้าร่วมพิธีถวายพระพรชัยมงคล จากนั้น นําผู้เข้าร่วมพิธีร้องเพลงสดุดีจอมราชา และชมการแสดงโดรนบินแปลอักษร​เหนือท้องสนามหลวง เพื่อเฉลิมพระเกียรติพระบาทสมเด็จพระเจ้าอยู่หัวฯ
รัฐบาลไทย-ข่าวทำเนียบรัฐบาล-การท่าเรือเเห่งประเทศไทยชี้เเจง เตรียมความพร้อมสําหรับการรับตรวจมาตรฐานความปลอดภัยของการท่าเรือฯ
วันเสาร์ที่ 16 มิถุนายน 2561
การท่าเรือเเห่งประเทศไทยชี้เเจง เตรียมความพร้อมสําหรับการรับตรวจมาตรฐานความปลอดภัยของการท่าเรือฯ
การท่าเรือเเห่งประเทศไทยชี้เเจง เตรียมความพร้อมสําหรับการรับตรวจมาตรฐานความปลอดภัยของการท่าเรือฯ
เรือตรี ทรงธรรม จันทประสิทธิ์ รองผู้อํานวยการการท่าเรือฯ สายวิศวกรรม รักษาการเเทน ผู้อํานวยการการท่าเรือเเห่งประเทศไทย ชี้เเจงกรณีประเด็นข่าวในคอลัมน์ข่าวปนคน คนปนข่าว ในหนังสือพิมพ์ผู้จัดการรายวัน โดย ช. ชฎา ว่า หน่วยงานมาตรฐานความปลอดภัยของท่าเรือเเละการขนส่งทางนํ้า (ISPS CODE) จะมาดําเนินการตรวจสอบมาตรฐานความปลอดภัยของการท่าเรือฯ โดยเชื่อว่าการท่าเรือฯ จะไม่ผ่านเกณฑ์การตรวจสอบฯ เนื่องจากสาเหตุด้านระบบ IT ซึ่งอาจส่งผลกระทบต่อการส่งออกของประเทศ นั้น การท่าเรือฯ ขอเรียนชี้เเจง ดังนี้
การท่าเรือฯ ได้รับหนังสือรับรองการปฏิบัติงานของท่าเรือเพื่อการรักษาความปลอดภัย(Statement of Compliance of a Port Facility) จากกรมเจ้าท่า เมื่อวันที่ 26 เมษายน 2559 โดยมีผลใช้ได้จนถึงวันที่ 25 เมษายน 2564 ซึ่งเป็นการปฏิบัติตามอนุสัญญาว่าด้วยการรักษาความปลอดภัยของเรือเเละท่าเรือระหว่างประเทศ (International Ship and Port Facility Security : ISPS Code) โดยกรมเจ้าท่าได้มาทําการตรวจประเมินในเดือนกุมภาพันธ์ 2561 ที่ผ่านมา เเละจะมาตรวจประเมินร่วมกับ US Coast Guard อีกครั้งในเดือนสิงหาคม 2561 ในการนี้ การท่าเรือฯ ได้มีการเตรียมการ เเละเตรียมความพร้อมสําหรับการรับตรวจในเรื่องดังกล่าวเเล้ว ซึ่งเป็นไปตามมาตรการที่กําหนดในการรักษาความปลอดภัยของท่าเรือ ประกอบด้วย
1. มีรั้วที่มั่นคงเเข็งเเรง สูงไม่น้อยกว่า 3 เมตร รอบเขตหวงห้าม (Restricted Area) เเละมีเจ้าหน้าที่รักษาความปลอดภัยเฝ้าระวังเเละลาดตระเวน หรือใช้อุปกรณ์ช่วยในการเฝ้าระวัง เช่น CCTV
2. จุดเข้าออกพื้นที่หวงห้าม ต้องมีเจ้าหน้าที่รักษาความปลอดภัยตรวจเเละบันทึก (หรือใช้อุปกรณ์ Electronic ช่วย) ในการผ่านเข้าออก ดังนี้
2.1 เฉพาะบุคคลเเละยานพาหนะที่ได้รับอนุญาตเท่านั้น
2.2 บันทึกการผ่านเข้าออกตามข้อ 2.1
2.3 ตรวจค้นมิให้มีสิ่งที่ไม่ได้รับอนุญาตเข้า-ออกได้
การท่าเรือฯได้ดําเนินการ ดังนี้
- มีรั้วตรงตามมาตรฐานรอบเขตหวงห้าม โดยบริเวณรั้วที่ชํารุดได้จัดมาตรการป้องกันชั่วคราว พร้อมทั้งเร่งรัดซ่อมทําเเล้ว
- ระบบ E Gate ของท่าเรือกรุงเทพที่ชํารุดใช้การไม่ได้อยู่ในขณะนี้ เป็นระบบที่ใช้บริเวณ Main Gate ซึ่งไม่กระทบถึงพื้นที่หวงห้าม โดยท่าเรือกรุงเทพจะใช้ระบบ CCTV ในการบันทึกบุคคลเเละยานพาหนะ(ที่มิใช่รถบรรทุกสินค้า)ในการผ่านเข้าออกเขตควบคุมเเทน
- สําหรับเขตหวงห้าม จะอนุญาตเฉพาะบุคคลเเละยานพาหนะที่ได้รับอนุญาตผ่านเข้า-ออกเท่านั้น เเละจัดเจ้าหน้าที่รักษาความปลอดภัยในการตรวจค้นเเละบันทึกการผ่านเข้า-ออก ส่วนรถบรรทุกสินค้าจะใช้ระบบ NAVIS ในการตรวจสอบเเละบันทึก
- ขณะนี้อยู่ระหว่างการของบประมาณในการติดตั้งระบบรักษาความปลอดภัยด้วยกล้องโทรทัศน์วงจรปิด (CCTV) เเละระบบสารสนเทศมาใช้เพื่อเพิ่มประสิทธิภาพในการรักษาความปลอดภัย
--------------------------------
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 5 กรกฎาคม 2563
วันอาทิตย์ที่ 5 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 5 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นคนไทยที่เดินทางกลับจากต่างประเทศ และเข้ารับการเฝ้าระวังกักตัวในสถานที่รัฐจัดให้ (อินเดีย 1 ราย คูเวต 2 ราย สหรัฐอเมริกา 1 ราย และญี่ปุ่น 1 ราย)
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 5 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นคนไทยที่เดินทางกลับจากต่างประเทศ และเข้ารับการเฝ้าระวังกักตัวในสถานที่รัฐจัดให้ (อินเดีย 1 ราย คูเวต 2 ราย สหรัฐอเมริกา 1 ราย และญี่ปุ่น 1 ราย) ผู้ป่วยกลับบ้าน 5 ราย รวมกลับบ้านสะสม 3,071 ราย หรือคิดเป็นร้อยละ 96.27 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 61 ราย หรือร้อยละ 1.91 ของผู้ป่วยทั้งหมด ไม่มีผู้เสียชีวิตเพิ่มรวมผู้เสียชีวิตสะสม 58 ราย ผู้ป่วยสะสมทั้งสิ้น 3,190 ราย
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กล่าวว่า ผู้ติดเชื้อรายใหม่วันนี้ 5 ราย เป็นคนไทยที่เดินทางกลับจากต่างประเทศ และเข้ารับการเฝ้าระวังกักตัวที่สถานที่รัฐจัดให้ในกรุงเทพมหานครทุกราย ขณะนี้อยู่ในการดูแลรักษาที่โรงพยาบาล โดยจําแนกเป็น
- จากอินเดีย 1 ราย เพศหญิง อายุ 42 ปี เดินทางถึงไทยวันที่ 23 มิถุนายน 2563 ตรวจหาเชื้อวันที่ 3 กรกฎาคม 2563 ผลพบเชื้อ ไม่มีอาการ
- จากคูเวต 2 ราย เพศชาย อายุ 42 และ 57 ปี เดินทางถึงไทย วันที่ 29 มิถุนายน 2563 ตรวจหาเชื้อวันที่ 3 กรกฎาคม 2563 ผลพบเชื้อ
- จากสหรัฐอเมริกา 1 ราย เพศหญิง อายุ 17 ปี เป็นนักศึกษา เดินทางถึงไทย วันที่ 29 มิถุนายน 2563 ตรวจหาเชื้อวันที่ 3 กรกฎาคม 2563 ผลพบเชื้อ ไม่มีอาการ
- จากญี่ปุ่น 1 ราย เพศชาย อายุ 38 ปี อาชีพพนักงานบริษัท เดินทางถึงไทย วันที่ 30 มิถุนายน 2563 ตรวจหาเชื้อวันที่ 2 กรกฎาคม 2563 ผลพบเชื้อ
เนื่องในวันอาสาฬหบูชาและวันเข้าพรรษา เป็นวันสําคัญทางศาสนา ประชาชนจํานวนมากเดินทางไปทําบุญ บางแห่งเกิดความแออัด ซึ่งทําให้เกิดความเสี่ยงในการแพร่กระจายเชื้อโควิด 19 ได้ ขอความร่วมมือ วัด ศาสนสถานทุกแห่งให้ปฏิบัติตามมาตรการของกรมการศาสนา กระทรวงวัฒนธรรม สํานักงานพระพุทธศาสนาแห่งชาติ และกระทรวงสาธารณสุขกําหนดอย่างเคร่งครัด เช่น การจัดระเบียบพื้นที่ให้ลดความแออัดเมื่อเข้าไปในพระอุโบสถ จัดจุดคัดกรองวัดไข้ผู้ที่เข้ามาในวัด หากอุณหภูมิร่างกายเกิน 37.5 องศาเซลเซียส หรืออาการระบบทางเดินหายใจไม่อนุญาตให้ร่วมทํากิจกรรม จัดจุดให้บริการล้างมือด้วยสบู่และน้ําหรือเจลแอลกอฮอล์ รักษาความสะอาดภายในวัดจัดระบบระบายอากาศให้ถ่ายเทได้ดี จัดชุดสําหรับฉันอาหารเฉพาะรูป พระภิกษุสงฆ์ทุกรูป ต้องสวมหน้ากากอนามัย/หน้ากากผ้า และกระชับพิธีการในการประกอบพิธีกรรมให้สั้นลง หากมีอาการป่วยต้องงดการปฏิบัติศาสนกิจ
สําหรับข้อปฏิบัติของผู้มาทําบุญ ขอให้สวมหน้ากากผ้า/หน้ากากอนามัยตลอดเวลา เลี่ยงการหยิบจับของที่มีการสัมผัสร่วมกันบ่อยๆ เช่น ที่กรวดน้ํา ราวบันได ล้างมือบ่อยๆ ด้วยน้ําและสบู่หรือเจลแอลกอฮอล์ และปฏิบัติตามข้อกําหนดของศาสนสถานเรื่องการเว้นระยะห่างอย่างเคร่งครัด และเมื่อกลับถึงบ้านให้เปลี่ยนเสื้อผ้าอาบน้ําทําความสะอาดร่างกายทันที เพื่อลดความเสี่ยงในการติดเชื้อโควิด 19 หากเรายึดคําสอนของทุกศาสนาที่สอนให้มีสติ จะสามารถใช้ชีวิตได้อย่างมีความสุขและปลอดภัย
********************************* 5 กรกฎาคม2563
รัฐบาลไทย-ข่าวทำเนียบรัฐบาล-บีโอไอต้อนรับนักลงทุนตุรกี
วันจันทร์ที่ 9 กันยายน 2562
บีโอไอต้อนรับนักลงทุนตุรกี
บีโอไอต้อนรับนักลงทุนตุรกี
นางสาวบงกช อนุโรจน์ รองเลขาธิการคณะกรรมการส่งเสริมการลงทุน (บีโอไอ) (กลางขวา) ให้การต้อนรับแก่คณะนักลงทุน และสื่อมวลชนจากประเทศตุรกี พร้อมบรรยายในหัวข้อ “นโยบายการส่งเสริมการลงทุนของประเทศไทย” ภายใต้โครงการของสถานเอกอัครราชทูต ณ กรุงอังการา ในการส่งเสริมยุทธศาสตร์รัฐบาลเพื่อดึงดูดการลงทุนจากต่างประเทศในพื้นที่เขตเศรษฐกิจพิเศษภาคตะวันออก (EEC) โดยมี นางพันทิพา เอี่ยมสุทธา เอกะโรหิต เอกอัครราชทูต (กลางซ้าย) นําคณะ ณ สํานักงานคณะกรรมการส่งเสริมการลงทุน (บีโอไอ) เมื่อเร็วๆ นี้
รัฐบาลไทย-ข่าวทำเนียบรัฐบาล-กรมสรรพากรชี้แจงเกี่ยวกับผู้ประกอบการตลาดในเขตประเวศ
วันศุกร์ที่ 23 กุมภาพันธ์ 2561
กรมสรรพากรชี้แจงเกี่ยวกับผู้ประกอบการตลาดในเขตประเวศ
ตามที่มีข่าวว่าผู้ประกอบการตลาดในเขตประเวศ กรุงเทพมหานคร ไม่ได้มีการยื่นแบบเสียภาษี แม้จะมีการเปิดตลาดมาแล้วหลายปีก็ตาม นั้น
กรมสรรพากรขอเรียนว่า ในการประกอบกิจการตลาดนั้น ไม่ว่าจะประกอบกิจการในรูปแบบบุคคลธรรมดาหรือนิติบุคคล ต้องปฏิบัติหน้าที่ทางภาษีตามประมวลรัษฎากร โดยกรมสรรพากรได้มีการกํากับดูแลให้ผู้ประกอบการดําเนินการอย่างถูกต้องและเป็นไปอย่างเท่าเทียมกัน กรณีของตลาดตามข่าวนั้น มีการประกอบกิจการในรูปแบบบุคคลธรรมดา และที่ผ่านมาได้มีการยื่นแบบแสดงรายการภาษีในนามของบุคคลธรรมดา ทั้งนี้ นิติบุคคลที่มีชื่อพ้องกับตลาดดังกล่าว ได้จดทะเบียนเพื่อประกอบกิจการซื้อขายอสังหาริมทรัพย์ ซึ่งที่ผ่านมาก็ได้
มีการยื่นแบบแสดงรายการภาษีเงินได้นิติบุคคลด้วยเช่นกัน
สําหรับผู้ที่พบเห็นการกระทําใดๆ ที่เป็นการหลีกเลี่ยงภาษี ขอให้แจ้งเบาะแสหรือข้อมูลต่างๆ ที่ www.rd.go.th > เมนู “การแจ้งแหล่งภาษี” เพื่อที่กรมสรรพากรจะได้ตรวจสอบข้อเท็จจริงต่อไป
รัฐบาลไทย-ข่าวทำเนียบรัฐบาล-คณะกรรมการ ธอส. มีมติเห็นชอบ “ฉัตรชัย ศิริไล” นั่งเก้าอี้กรรมการผู้จัดการ อีกวาระ
วันพฤหัสบดีที่ 28 พฤษภาคม 2563
คณะกรรมการ ธอส. มีมติเห็นชอบ “ฉัตรชัย ศิริไล” นั่งเก้าอี้กรรมการผู้จัดการ อีกวาระ
คณะกรรมการ ธอส. มีมติเห็นชอบตามที่คณะกรรมการสรรหากรรมการ ผู้จัดการ ธอส. เสนอ นายฉัตรชัย ศิริไล ให้ดํารงตําแหน่งกรรมการผู้จัดการ ธอส. อีกวาระด้วยประสบการณ์ และความสําเร็จในการบริหารองค์กรตลอด 4 ปีในวาระแรก
คณะกรรมการธนาคารอาคารสงเคราะห์ (ธอส.) มีมติเห็นชอบตามที่คณะกรรมการสรรหากรรมการ ผู้จัดการ ธอส. เสนอ นายฉัตรชัย ศิริไล ให้ดํารงตําแหน่งกรรมการผู้จัดการ ธอส. อีกวาระด้วยประสบการณ์ และความสําเร็จในการบริหารองค์กรตลอด 4 ปีในวาระแรก รวมแผนงานและวิสัยทัศน์ที่คณะกรรมการสรรหาฯ เห็นว่า จะสามารถทําให้ ธอส. ร่วมฟื้นฟูเศรษฐกิจหลังวิกฤตโควิด-19 ตามนโยบายของกระทรวงการคลัง สนับสนุนนโยบาย ของภาครัฐได้อย่างต่อเนื่อง และเป็นธนาคารที่ดีที่สุดสําหรับการมีบ้าน ตามวิสัยทัศน์ของธนาคาร
นายปริญญา พัฒนภักดี ประธานกรรมการธนาคารอาคารสงเคราะห์ (ธอส.) เปิดเผยว่า ที่ประชุมคณะกรรมการธนาคารอาคารสงเคราะห์ในวันนี้ (27 พฤษภาคม 2563) มีมติเห็นชอบตามที่คณะกรรมการสรรหากรรมการผู้จัดการ ธอส. ที่มีนายยุทธนา หยิมการุณ เป็นประธานคณะกรรมการสรรหาฯ เสนอนายฉัตรชัย ศิริไล ให้ดํารงตําแหน่งกรรมการผู้จัดการ ธอส. อีกวาระหนึ่ง ภายหลังจากที่ธนาคารได้เปิดรับสมัครบุคคลเพื่อคัดเลือกและแต่งตั้งให้ดํารงตําแหน่งกรรมการผู้จัดการ ธอส. ระหว่างวันที่ 8 เมษายน - 8 พฤษภาคม 2563 โดยมีผู้สมัครจํานวน 4 คน ซึ่งผ่านคุณสมบัติตามที่กําหนด และได้เข้าแสดงวิสัยทัศน์ต่อคณะกรรมการสรรหาฯ เมื่อวันที่ 25 พฤษภาคม 2563 จํานวน 3 คน ซึ่งนายฉัตรชัย ถือเป็นผู้ที่มีความเหมาะสมในการดํารงตําแหน่งกรรมการผู้จัดการ ธอส. มากที่สุด ด้วยประสบการณ์ในการปฏิบัติหน้าที่ใน ธอส. มาตั้งแต่ปี 2539 รวมถึงความสําเร็จในการบริหารตลอด 4 ปี ที่ดํารงตําแหน่งกรรมการผู้จัดการในวาระแรกระหว่างวันที่ 4 พฤษภาคม 2559 - 3 พฤษภาคม 2563 ซึ่งสามารถขับเคลื่อนองค์กรให้เติบโตได้อย่างแข็งแกร่ง ผลักดันนโยบายของภาครัฐได้อย่างรวดเร็ว พร้อมกับมีแผนงานและวิสัยทัศน์ที่สะท้อนให้คณะกรรมการสรรหาฯ เห็นว่าจะสามารถทําให้ผู้ปฏิบัติงานของ ธอส. กว่า 5,000 ชีวิต ร่วมมือกันพา ธอส. เดินหน้าตามพันธกิจ "ทําให้คนไทยมีบ้าน" เป็นธนาคาร "บ้าน" ของคนไทย ที่มีส่วนร่วมฟื้นฟูเศรษฐกิจในประเทศหลังจากปัญหาการแพร่ระบาดของไวรัสโควิด-19 เริ่มคลี่คลายตามนโยบายของกระทรวงการคลัง สนับสนุนนโยบายต่าง ๆ ของภาครัฐได้อย่างต่อเนื่อง และเป็นธนาคารที่ดีที่สุดสําหรับการมีบ้าน ตามวิสัยทัศน์ของธนาคารต่อไป
สําหรับขั้นตอนหลังจากนี้ คณะอนุกรรมการพิจารณาผลตอบแทนจะพิจารณาค่าตอบแทนเสนอต่อคณะกรรมการ ธอส. เห็นชอบ และส่งเรื่องให้ธนาคารแห่งประเทศไทย (ธปท.) / กระทรวงการคลัง เห็นชอบต่อไป